**IUBIREA NAŞTE NEMURIRE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IUBIREA NAŞTE NEMURIRE

Iubirea naşte nemurire

Cum valuri naşte apa mării.

E viaţa doar o zi-traire

Răspunde doar chemării.

Iubirea naşte frumuseţe

Îmbogăţind a noastră goană

Spre clipa falsă de tristeţe

Când Dumnezeu ne cheamă.

Iubirea merită trăită

Cu inima deschisă

Am fost iubit, ai fost iubită

Aşa e lumea scrisă

Şi tot ce trebuie să ştim

E să urâm doar ura,

Iubirea doar să o iubim,

Iubirea şi natura.

Dacă iubeşti trăieşti mereu

În sufletul iubit

Şi drumul nu-ţi mai pare greu

Atunci când ai dorit

Să faci alegerea cu gândul

La cei ce te-nconjoară

Şi n-aştepta sa-ti vină rândul

Să capeţi o comoară.

Iubirea e o bogăţie

Ce nu se cheltuieşte.

Când poţi priveşte o câmpie.

Iubire dăruieşte

Cu fiecare roş de mac

Aprins între scaieţi.

Iubirea semăna cu-n lac

Din care te îmbeţi

Şi-amesteci stelele apoi

Cu ochii dragei tale.

Iubito vezi că pentru noi

Chiar vorbele sunt goale?

Căci ce cuvinte pot alege

Să-ţi spun ce simt acum?

Iubirea – singură mea lege

Şi singurul meu drum.